
RAPORT DE SPECIALITATE,

[bookmark: _Hlk142558375]privind aprobarea dobândirii de către Municipiul Timişoara, a imobilului-teren înscris în 
CF nr. 452825 Timișoara ce face obiectul renunţării la dreptul de proprietate de către Societatea IMOBILIARA B.A.C SRL și trecerea terenului respectiv din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum și zone verzi  

Având în vedere adresa nr. MTM2023-012966/25.07.2023, înregistrată la Primăria Municipiului Timişoara de către Societatea IMOBILIARA B.A.C. SRL, prin care ne înştiinţează că renunţă la dreptul de proprietate, asupra imobilului-teren situat în Timişoara, înscris în CF nr. 452825 Timișoara, nr. cad. 452825 în suprafață de 3025 mp, reprezentând teren intravilan pentru drum și zone verzi.
[bookmark: _Hlk130983102]              Având în vedere, “Declaraţia”, de renunţare la dreptul de proprietate, autentificată sub nr. 700 din 21.07.2023, la Biroul Individual Notarial Dorin Suciu de către Notar Public Dorin Suciu,  prin care proprietarul tabular al imobilului-teren menţionat mai sus, reprezentat prin Balea Adina-Diana, în calitate de administrator al Societății IMOBILIARA B.A.C. SRL declară că renunță la dreptul de proprietate asupra acestuia. Totodată declară că, imobilul-teren, nu este grevat de sarcini și servituți.
În conformitate cu prevederile art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art. 562, alin. 2 din Codul Civil, în CF nr. 452825 Timisoara a fost notată declarația de renunțare. 
În baza art. 553, alin. 2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, oraşului sau municipiului, prin hotărârea consiliului local”. 
[bookmark: _Hlk143079197]În vederea îndeplinirii prevederilor HCLMT nr. 305/2017 privind aprobarea Planului Urbanistic Zonal “Modificare platformă industrială Monlandy`s”, Calea Şagului DN 59 KM 8+950, Timişoara este necesară aprobarea dobândirii de către Municipiul Timişoara, a imobilului-teren înscris în CF nr. 452825 Timişoara nr. cad. 452825 cu destinaţia de “teren intravilan destinat pentru drum și zone verzi”ce face obiectul renunţării la dreptul de proprietate de către Societatea IMOBILIARA B.A.C. SRL .
[bookmark: _Hlk131073798]	La realizarea construcţiilor se vor respecta toate condiţiile impuse prin avizele eliberate de deţinătorii de reţele şi utilităţi publice iar autorizaţiile de construire vor fi eliberate doar după reglementarea juridică a domeniului public.
[bookmark: _Hlk143084035]	Prin adresa nr. MTM2023-01442/16.08.2023 Direcția Generală de Urbanism-Biroul Avizare PUZ/PUD ne aduce la cunoștiință că suprafața de 3025 mp cuprinsă în CF nr. 452825 Timișoara face parte din suprafețele rezervate pentru destinația de drum și sunt prevăzute a fi trecute în domeniul public. Totodată, consideră oportună propunerea de dobândire de către Municipiul Timișoara a terenului înscris în CF nr. 452825 Timișoara, ce face obiectul renunțării la dreptul de proprietate al Societății IMOBILIARA B.A.C. SRL și trecerea terenului respective din domeniul privat al Municipiului Timișoara în domeniul public al Municipiului Timișoara cu destinația de teren intravilan destinat pentru drum.
[bookmark: _Hlk143079261]	În concluzie, propunem spre analiza Comisiilor din cadrul Consiliului Local al Municipiului Timișoara proiectul  privind aprobarea dobândirii de către Municipiul Timişoara, a imobilului-teren înscris în CF nr. 452825 Timișoara ce face obiectul renunţării la dreptul de proprietate de către Societatea IMOBILIARA B.A.C SRL și trecerea terenului respectiv din domeniul privat al Municipiului Timișoara în domeniul public al Municipiului Timișoara, cu destinația de teren intravilan destinat pentru drum și zone verzi.  


[bookmark: _Hlk130982290]Având în vedere prevederile legale expuse în prezentul raport şi faptul că din declaraţia proprietarului şi înscrisul din cartea funciară rezultă că destinaţia imobilului-teren este ”teren intravilan pentru drum și zone verzi”, în temeiul art. 286, alin. 4 şi a pct. I din Anexa nr. 4, din OUG nr. 57 din 03.07.2019 - privind Codul administrativ, apreciem că proiectul de hotărâre menționat mai sus îndeplinește condițiile pentru a fi supus dezbaterii și aprobării în plenul consiliului local .



DIRECTOR,
Cristian Franțescu






ÎNTOCMIT,
Dumitrașcu Viorel





















Cod FO53-01, Ver. 2
image1.jpeg




